Адмысловая ўвага была нададзена пытанням фарміравання рэпрадуктыўнага здароўя ў падлеткаў і моладзі ў Рэспубліцы Беларусь. З дакладам на гэту тэму выступіла дацэнт кафедры экалогіі чалавека, кандыдат медыцынскіх навук, Ляўшук Л. М. Яна акцэнтавала ўвагу слухачоў на сучасных праблемах моладзі, звязаных з інтымнай сферай, а менавіта: ранняе палавое жыццё, высокі ўзровень падлеткавай цяжарнасці, распаўсюджанасць інфекцый, якія перадаюцца палавым шляхам, павелічэнне колькасці абортаў, асабліва сярод падлеткаў і моладзі, нізкая інфармаванасць насельніцтва ў пытаннях аховы сэксуальнага і рэпрадуктыўнага здароўя.